Aivar Roop

Aivar Roop (sündinud 25.veebruaril 1974 Tallinnas) on Eesti omavalitsustegelane ja ettevõtja. Ta töötab Kohila vallavalitsuse arendusjuhi ja vallavalitsuse liikmena. Samuti on ta Põhja-Eesti Ühistranspordikeskuse juhatuse liige ning Raplamaa Arendus ja Ettevõtluskeskuse nõukogu liige. Kohe peale Tartu ülikooli lõpetamist töötas ta Rae vallavalitsuse liikmena ja Eesti Euroopa Liikumise juhina. Ülikooli perioodi jäi ka kaks aastat õpinguid Helsingi ülikoolis vahetusüliõpilasena, kus ta võttis aktiivselt osa Helsingi Eesti Üliõpilaste Seltsi tööst. Eesti Euroopa Liikumine sai tuntuks "Jah Euroopa Liidule" kampaaniaga, mis oli koalitsioon väga erinevatest ühiskonnagruppidest, kes toetasid Eesti liitumist Euroopa Liiduga. Pärast Eesti liitumist Euroopa Liiduga 2004.a. kutsuti ta tööle Swedbank'i, et luua äripanganduse osana EL toetuste sildfinantseerimise valdkond. Ta jätkas ühiskondlikku tööd Eesti Euroopa Liikumise nõukogu liikmena ning oli üks Eesti NATO Ühingu asutajatest ning esimese nõukogu liige. Hiljem töötas ta Ettevõtluse Arendamise Sihtasutuse (EAS) juhtkonna liikmena juhtides ettevõtluse- ja innovatsioonikeskust. Tema ühiskondlikust tööst veel rääkides tasub mainida, et ta oli üks neist, kes osales nõukogude-aegse pioneeriorganisatsiooni ümberkujundamisel Eesti Lasteorganisatsiooniks (ELO). Oli hiljem seotud ka Eesti Noorteühenduste Liidu asutamisega ning Eesti Arengukoostöö Ümarlaua kokku kutsumisega, mida tuntakse täna Terveilm organisatsioonina, mis tegeleb arengukoostöö, maailmahariduse ning kestlikkusega. 2015.a. asutas ta kaubamärgi Nufnuf, mis tegutseb tänaseni tootes omanäolise disainiga tooteid koertele ja kassidele